Íþróttasjóður hefur veitt styrki til verkefna á sviði íþrótta fyrir árið 2007 . Sjóðnum er ætlað að veita styrki til sérstakra verkefna á vegum íþróttafélaga og samtaka þeirra sem miða að því að bæta aðstöðu til íþróttaiðkana , til útbreiðslu og fræðsluverkefna og til íþróttarannsókna . Alls bárust sjóðnum 155 umsóknir um styrki að upphæð 157 milljónir króna . Sjóðurinn veitti nú 91 styrk að upphæð 19,2 milljónir króna . Fimm íþróttafélög á Vesturlandi hlutu að þessu sinni styrki . Golfklúbburinn Jökull í Ólafsvík hlaut 300 þúsund króna styrk til kaupa á ýmsum áhöldum . Keilufélag Akraness hlaut 100 þúsund króna styrk til kaupa á ýmsum áhöldum . Skotfélagið Skotgrund í Grundarfirði hlaut 200 þúsund króna styrk vegna byggingu skýlis og eflingu unglingastarfs . Ungmennafélag Reykdæla hlaut 250 þúsund króna styrk til kaupa á gólfdýnum og Ungmennafélagið Víkingur í Ólafsvík hlaut 200 þúsund króna styrk til kaupa á áhöldum til sund - og frjálsíþróttaþjálfunar .